У паняцця ёсць і іншыя значэнні, гл. Бернардзінская вуліца.
У паняцця ёсць і іншыя значэнні, гл. Савецкая вуліца.
**Вуліца Савецкая** — вуліца ў гістарычным цэнтры Пінска. Забудова вул. Савецкай уключае дамы № 2, 3, 4, 5, 6, 7, 8, 11, 13 — фрагмент жылой забудовы XIX — пачатку XX ст. з эклектычнымі рысамі.

Цотны бок
---------

Савецкая, 2
Дом № 2 — мураваны двухпавярховы будынак. Пабудаваны ў пачатку XX ст. На вуліцу выходзіць вузкім тарцовым фасадам. Сіметрычна-восевая кампазіцыя фасада падкрэслена ў цэнтры ўваходным рызалітам, завершаным фігурным атыкам з пінаклямі. Уваход вылучаныя лучковым франтонам. Пластыка фасаду ствараецца кутнімі лапаткамі, лучковымі клінападобнымі аркамі аконных праёмаў, прафіляваным карнізам з аркатурным фрызам. Уваход на другі паверх — з боку панадворку праз самастойную лесвічную клетку. У архітэктуры выкарыстаныя пластыка-арнаментальныя якасці цаглянай муроўкі. У будынку размешчанае гандлёвае прадпрыемства. Ахоўная шыльда гісторыка-культурнай каштоўнасці Рэспублікі Беларусь. Гісторыка-культурная каштоўнасць Беларусі, шыфр 112Е000529шыфр 112Е000529

Дом № 4 — двухпавярховы будынак, выцягнуты ў глыбіню панадворку. На вуліцу выходзіць вузкім тарцовым фасадам, які аформлены лапаткамі, падаконнымі прафіляванымі паясамі, карнізамі простага профілю. Лесвічная клетка прыбудаваная да тарцовага дваровага фасада. Ахоўная шыльда гісторыка-культурнай каштоўнасці Рэспублікі Беларусь. Гісторыка-культурная каштоўнасць Беларусі, шыфр 112Е000529шыфр 112Е000529

Савецкая, 6
Дом № 6 — мураваны двухпавярховы будынак з выцягнутым уздоўж вуліцы галоўным фасадам. Пабудаваны ў 1928 г. у стылі канструктывізму. На галоўным фасадзе вылучаецца плоскі ўваходны рызаліт з атыкавым завяршэннем і вёртыкальнай стужкай зашклёнай лесвічнай клеткі. Шырокія аконныя праёмы аб’яднаныя доўгімі балконамі і завяршальным магутным парапетам. Мае калідорную планіроўку з дзвюма міжпаверхавымі лесвіцамі. Ахоўная шыльда гісторыка-культурнай каштоўнасці Рэспублікі Беларусь. Гісторыка-культурная каштоўнасць Беларусі, шыфр 112Е000529шыфр 112Е000529

Дом № 8 (на рагу вуліц Савецкай і Астроўскага) — мураваны двухпавярховы будынак пад пакатым двухсхільным дахам. Пабудаваны ў пачатку XX ст. Галоўным фасадам выцягнуты ўздоўж вуліцы. Фасады апрацаваныя багатым архітэктарскім і скульптурным дэкорам (раслінны арнамент, капітэлі, разеткі, руст, лапаткі, балясіны і інш.). Першы паверх расчлянёны прамавугольнымі аконнымі праёмамі і руставанымі лапаткамі, другі — дэкарыраваны пластычным, арнаментальна насычаным фрызам і ляпнымі ліштвамі. Будынак падзелены на две палавіны з самастойнымі ўваходамі і лесвіцамі. Ахоўная шыльда гісторыка-культурнай каштоўнасці Рэспублікі Беларусь. Гісторыка-культурная каштоўнасць Беларусі, шыфр 112Е000529шыфр 112Е000529

Няцотны бок
-----------

Савецкая, 3
Дом № 3 — аднапавярховы прамавугольны ў плане будынак з пластычным мансардавым дахам. Пабудаваны ў пачатку XX ст. Карніз аформлены сухарыкамі. Ахоўная шыльда гісторыка-культурнай каштоўнасці Рэспублікі Беларусь. Гісторыка-культурная каштоўнасць Беларусі, шыфр 112Е000529шыфр 112Е000529

Дом № 5 — аднапавярховы будынак, выцягнуты ў глыбіню панадворку. Пабудаваны ў пачатку XX ст. На вуліцу выходзіць вузкім атынкаваным фасадам, які завершаны фігурным мансардавым шчытом з балконам у цэнтры. У пластычнай апрацоўцы выкарыстаныя кутнія лапаткі, руст, прафіляваныя карнізы з сухарыкамі. Капітальнымі сценамі і перагародкамі падзелены на кватэры, аб’яднаныя вакол лесвіцы, што вядзе на мансардавы паверх. Ахоўная шыльда гісторыка-культурнай каштоўнасці Рэспублікі Беларусь. Гісторыка-культурная каштоўнасць Беларусі, шыфр 112Е000529шыфр 112Е000529

Дом № 7 — мураваны аднапавярховы складаны ў плане будынак, накрыты двухсхільным дахам. Пабудаваны ў пачатку XX ст. Вулічны фасад вырашаны плоскасна і расчлянёны лучковымі аконнымі праёмамі. У дэкоры выкарыстаныя прафіляваны карніз і кутнія лапаткі. Уваход з боку панадворку. У будынку размешчана дзяржаўная ўстанова «Тэрытарыяльны цэнтр сацыяльнага абслугоўвання насельніцтва г. Пінска». Ахоўная шыльда гісторыка-культурнай каштоўнасці Рэспублікі Беларусь. Гісторыка-культурная каштоўнасць Беларусі, шыфр 112Е000529шыфр 112Е000529

Дом № 11 — складаны ў плане будынак, развіты ў глыбіню панадворку. Пабудаваны ў пачатку XX ст. Атынкаваны галоўны фасад сіметрычна-восевай кампазіцыі рытмічна расчлянёны лучковымі аконнымі праёмамі і філёнгамі. Вокны аформленыя ліштвамі і прафіляваным карнізам. Уваходы з панадворку і бакавых фасадаў. Ахоўная шыльда гісторыка-культурнай каштоўнасці Рэспублікі Беларусь. Гісторыка-культурная каштоўнасць Беларусі, шыфр 112Е000529шыфр 112Е000529

Дом № 13 (на рагу вуліц Савецкай і Астроўскага) — мураваны двухпавярховы будынак, накрыты пакатым двухсхільным дахам. Пабудаваны ў канцы XIX ст. Фасады аформленыя карнізамі, філёнгамі, рустам. Лучковыя вокны аздобленыя фігурнымі ліштвамі з сандрыкамі. Дом выкарыстоўваецца гандлёвай установай, падзелены на гандлёвую і жылую часткі з самастойнымі ўваходамі. Ахоўная шыльда гісторыка-культурнай каштоўнасці Рэспублікі Беларусь. Гісторыка-культурная каштоўнасць Беларусі, шыфр 112Е000529шыфр 112Е000529

Медыцынскія ўстановы
--------------------

У д. № 42 змяшчаецца Пінскі міжраённы анкалагічны дыспансер.

Зноскі
------

1. ↑  225716
2. ↑  ПИНСКИЙ МЕЖРАЙОННЫЙ ОНКОЛОГИЧЕСКИЙ ДИСПАНСЕР  (руск.)

Літаратура
----------

* Архітэктура Беларусі: Энцыклапедычны даведнік. — Мінск : Беларус. энцыкл. 1993.— 620 с.: іл. ISBN 5-85700-078-5.

Спасылкі
--------

|  |  |
| --- | --- |
| commons: | Савецкая вуліца (Пінск) на Вікісховішчы |

* Савецкая вуліца (Пінск) на сайце Глобус Беларусі (руск.)

| ⛭Славутасці Пінска |
| --- |
| Раёны і кварталы | Гістарычны цэнтр Пінска | Герб ПінскаГерб Пінска |
| Вуліцы і плошчы | вул. Леніна • вул. Савецкая |
| Дамы і сядзібы | Палац Бутрымовічаў |
| Грамадскія будынкі і збудаванні | Чыгуначная станцыя Пінск • Рачны вакзал • Палескі дзяржаўны ўніверсітэт |
| Індустрыяльная спадчына | Запалкавая фабрыка ЗАТ «Пінскдрэў» |
| Тэатры і музеі | Палескі драматычны тэатр • Музей беларускага Палесся |
| Помнікі і мемарыялы | Помнік палешуку • Помнік хлебу • Помнік уюну •Помнік Веры Харужай • Помнік Івану Чуклаю • Помнік У. І. Леніну • Мемарыяльны комплекс «Партызанам Палесся» • Мемарыяльны комплекс вызваліцелям • Бронекатар БК-92 • «Тры штыкі» • Помнік воінам-інтэрнацыяналістам |
| Храмы | 

|  |  |
| --- | --- |
| Дзейныя | Кафедральны касцёл Унебаўзяцця Найсвяцейшай Дзевы Марыі і кляштар францысканцаў • Касцёл Карла Барамея • Свята-Варварынскі сабор • Пінскі Варварынскі манастыр • Свята-Фёдараўскі сабор |
| Не дзейныя | Касцёл Святога Станіслава • Касцёл Маці Божай Балеснай • Касцёл Святога Дамініка • 
Кляштар бернардзінцаў • Кляштар кармелітаў • Кляштар марыявітак • Пінскі Богаяўленскі манастыр • Пінскі Лешчанскі манастыр • Царква Святога Хведара • Царква Святога Мікалая • Сінагога Вялікая • Капліца Святога Георгія |

 |
| Некропалі | Могілкі на вуліцы Спакойнай |

*